《送赵汉忠进士归常熟兼柬次山前辈》
清代·沈廷芳

喜君归卧年方艾，廿六年间客帝城。一第艰于孟东野，高文欲准汉西京。

尚湖雪净村如画，虞麓春来地可耕。若过闭门王侍御，道余频感别离情。

作者简介：（1702—1772）浙江仁和人，本姓徐，字椒园，一字畹叔。乾隆初，由监生召试鸿博，授庶吉士，散馆授编修，迁山东道监察御史，疏请免米豆税。官至山东按察使。少从方苞学古文，从查慎行学诗，亦究心经学。有《十三经注疏正字》、《理学渊源》、《隐拙斋集》等。